Diari Oficial de la Generalitat Valenciana


Sumari del DOGV 4386, del 26-11-2002 (2002/12488)

Informació pública de l'alternativa tècnica de programa d'actuació integrada de la unitat d'execució A, B, C i D de la zona hortofructícola del Pla General d'Ordenació Urbana de Nules (Castelló).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12040


Organisme emissor
:   Urbanizadora Las Losas, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució A, B, C i D de la zona hortofructícola del Pla General d'Ordenació Urbana de Nules (Castelló). [2002/F12431]
  
La mercantil Urbanizadora Las Losas, SL, ha formulat a l'empara del que s'establix en els articles 44, 48, 52 i concordants de la Llei 6/1994, de 15 de novembre, Reguladora de l'Activitat Urbanística, l'alternativa tècnica de programa d'actuació integrada l'àmbit d'actuació del qual comprén la unitat d'execució A de la zona hortofructícola del Pla General d'Ordenació Urbana de Nules (Castelló).
  
D'acord amb el que s'establix en l'article 48 de la llei citada es fa saber que l'alternativa tècnica de programa d'actuació integrada comprén els documents següents: memòria del programa, projecte d'urbanització de les unitats d'execució A, B, C, D, separata del projecte d'urbanització de la unitat A i sol·licitud de cèdula d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució A de la zona hortofructícola del Pla General d'Ordenació Urbana de Nules. No obstant el projecte d'urbanització exposat al públic comprén també les unitats d'execució B, C i D de la mateixa zona hortofructícola.
  
La notaria en què estan protocol·litzats els documents és la de Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, de Nules, 12079 (Castelló).
  
L'exemplar depositat a l'Ajuntament de Nules s'identifica com a programa d'actuació integrada de les unitats d'execució A, B, C, D de l'àrea hortofructícola de Nules.
  
En aplicació del que s'establix en l'article 48.1.c) en relació amb l'article 46.3 de la llei mencionada, se sotmet la citada alternativa tècnica de programa amb la documentació annexa a informació pública pel termini de 20 dies hàbils comptadors des de l'última publicació d'este anunci en el Diari Oficial de la Generalitat Valenciana. Durant el termini esmentat qualsevol persona podrà comparéixer a l'expressada notaria, en dia hàbil, de 09.30 a 14.00 hores, per a obtenir còpia de l'acta de protocol·lització dels documents esmentats o sol·licitar que se li exhibisca esta.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació depositda, com també de presentar davant del mateix ajuntament, perquè s'incorpore a estes, tant al·legacions com alternatives tècniques que pretenguen competir amb la que s'exposa al públic, com també proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies hàbils següents al venciment del termini de 20 dies hàbils indicat anteriorment.
  
Si durant l'exposició al públic d'esta iniciativa de programa algú haguera inclòs una segona exposició d'una altra en competència amb aquella, pertocarà la pròrroga de terminis regulada en l'article 46.4 de la Llei 6/1994 citada.
  
Així mateix, de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999), es publica el present edicte per als interessats que siguen desconeguts, dels que s'ignore el lloc de notificació o, intentada esta, no s'haguera pogut practicar als efectes de remetre avís amb el contingut d'este anunci als titulars de drets que figuren en el cadastre, segons el que s'establix en l'article 46.3 de la dita Llei 6/1994.